kurumikz/Cleaned-Kazakh-Wikipedia huggingface dataset:
Хараре

Хара́ре — Зимбабве астанасы және Хараре провинциясының әкімшілік орталығы. Елдің ең ірі қалаларының бірі, мәдени және өнеркәсіп орталығы. Тұрғындарының саны — 1 600 000, қала маңын қоса алғанда — 2 800 000 (2006). Тарихы Қаланың негізін 1890 жылдың 12 қыркүйегінде Британдық Оңтүстік-Африкалық компаниямен жіберілген отряд Ұлыбританияның премьер-министр— лорды Солсберидің құрметіне Форт Со́лсбери атты әскери база ретінде қалаған. Елді мекен негізінен Бейраға (Мозамбиктағы порт) баратын жол бойындағы сауда орталығы ретінде дамыды. 1897 жылы Форт Солcбери муниципалитет болып жарияланды және 1935 жылы қала атағын алды. Солсбери 1953 және 1963 жылдар аралығында Родезия және Ньясаленд Федерациясының астанасы болды. Ян Смит үкіметінің 1965 жылдың 11 қарашасында елдің Ұлыбританиядан тәуелсіздігін жариялағаннан кейін, қала Оңтүстік Родезияның астанасы болды. Көршілес қара мемлекеттермен (КСРО, Қытай және Ұлыбританияның біріккен қолдауымен) ұйымдастырылған территориялық соғыс нәтижесінде, 1980 жылдың 18 сәуірінде ақтардың режимі құлайды. Солсбери атауы Хараре деп өзгертіліп, қала Зимбабве Республикасының астанасы аталады. 1996-2002 жылдары Роберт Мугабе режімімен орын алған ақ нәсілді халықтың геноциді қала экономикасы мен инфрақұрылымана көптеген зардап әкелді. Жұмыссыздық деңгейі 80%-дан асады, ал ЖИТС-пен ауыру деңгейі — 25%. Қала орталығындағы бірнеше көшелерді санамағанда қалада қоқыс шығару мен жол жөндеу шаралары іске асаралмайды, орталықтандырылған су және электр энергиясы жүйелері қираған және канализация жұмыс істемейді. Харарені әртүрлі ұйымдар әлденеше рет әлемдегі өмір сүру үшін ең нашар астана ретінде атаған болатын (оның ішінде 2009 және 2011 жылдары The Economist журналы). Климат Теңіз деңгейінен 1490 метр биіктікте орналасқандықтан Хараренің климаты — субтропикалық таулы климат. Хараредегі ауа райы үш айқын мезгілдерге бөлінген: жаңбыр мезгілі (қараша-сәуір), анда санда қатты суық түсетін салқын құрғақ мезгіл (мамыр-тамыз) және ыстық құрғақ мезгіл (қыркүйек-қазан). Жылдық орташа температура +18&nbsp;°C, ал ең салқын айдағы орташа температура (шілде) +14&nbsp;°C, ең жылы ай болып қараша саналады, бұл айдағы орташа температура +22&nbsp;°C. Белгілі тумалары * Мариос Франгулис (1966 туған) — әлемге әйгілі грек теноры. Бауырлас қалалары Хараре келесі қалалардың бауырласы болып табылады: * Ноттингем, Ұлыбритания * Цинциннати, АҚШ * Прато, Италия * Лаго, Италия * Мюнхен, Германия * Қазан, Татарстан, Ресей Әдебиет
Тері сипаттамасы

Тері – адам денесінің жапқышы. Оның ересек адамдағы көлемі 1,5 – 2,0 м². Теріде көптеген рецепторлар бар. Олар ыстықты, суықты, сипауды, ауруды сезетін жүйке талшықтарының ұшы. Терінің әрбір 1 см²-інде 30 жақын жүйке ұштары орналасқан. Терінің қызметі: 1) тері денені микробтардан, жарақаттардан, әр түрлі әсерлерден сақтайды. 2) Су мен жылу алмасуына қатысады. 3) Қан айналымына қатысады, қан « депосы ». 4) Витаминдердің алмасуына маңызы зор, ультрасәулелердің әсерінен « Д » ви- тамині теріде пайда болады. Тері 3 қабаттан тұрады: 1) Эпидермис ( еріdermis ); 2) Дерма ( Derma ); 3) Май қабаты. Эпидермис көп қабатты түлейтін кілегейлі. Оның бес қабты бар: 1) базалды; 2) тікенек; 3) дәремелі; 4) жылтыр; 5) мүйізді. Базал қабаты дермадан бөліп тұратын базал мен негізгі қабыршақтарының үс- тінде. Бұл қабатта базал немесе негізгі өсу жасушалары бар. Адамның ұзақ өсу- інен түлеп жаңарады, сонымен бірге онда теріге түс беретін жасушалары, пиг- менттері бар. Мүйізді қабаты әр 3–7 күнде түлеп тұрады. Тек көздің қасаң қабығы, ауыздың шарышты қабаты түлемейтін кілегеймен қапталған. Дерма 2 қабаттан тұрады: 1) емізікті 2) торлы қабаты Емізікті қабат эпидермистің базал қабатымен шектеседі.Онда көптеген қан ка- пиллярлары, жүйке ұштары бар.Осы жүйке ұштары адам сыртқы ортаның өзге- рістерін сезеді. Дерма қабатында тері май бездері, шаштың түбірі мен тырнақ бар. Терінің сенсорлық жүйесі дененің барлық терісінде бірқалыпты емес.Олар төрт түрлі:1) тигенді, қысымды; 2) суықты; 3) жылыны; 4) ауырғанды сезу рецептор- лары. Теріде 500.000 жақын тигенді сезу рецепторлары, 250.000 суықты қабыл- дайтын рецепторлары, 30.000 жылу рецепторлары бар. Тері безі құрылысы – түтікше. Олардың ұшы дерма қабатында.Ал олардың өз- егі терінің барлық қабатынан өтіп, бетке шығады. Түтіктер қызыл ерін, алақанмен табаннан, саусақтың бүйір қабырғасының, те- рісінен, ерлердің жыныс мүшесінің басынан басқа, бүкілденеде болады. Түтік- тер шаштар жаңа туған нәрестеде өте жіңішке,нәзік болады.Есейе келе шаш қа- лыңдайды, жуандай бастайды. 14–15 жастан кейін жыныс мүшелерінде қылшы- қты түктер, шаштар пайда болады. Оларға сақал – мұрт, қолтық асты, мұрын, құлақ, жыныс мүшесінің айналасында шаштар жатады. Шаш 2 бөліктен тұрады: 1) Шаш талшығы; 2) Шаш түбірі; Тырнақ – терінің эпидермис қабатының өсіндісі. Оның сыртқы мүйізді қабат- ында қан тамырлары мен талшықтары болмайды. Тырнақ түбіндегі ашық түсті бөлігі тырнақ «көбесі» деп аталады. Тырнақ осы жерден өседі, оның денесі торлы жиегі болады. Тырнақтың денесі саусақтың басында тырнақ ойындысы орналасқан. Саусақтың сүйектерінде тырнақ дәне – кер ұшымен і.лінген
Жұрт алдында сөйлеу

Шешендіктің анасы – демократия. Шешенге қойылатын талаптар: табиғи дарындылық, білім, тіл. Шешен сөзін нəрлендіретін үш арна бар: лингвистикалық (тілі), интонациялық (сөйлеу мəнері), кинетикалық (өзін ұстау əдебі, ым- ишаралары) Жұрт алдында сөйлеуге негіз болатын 2 себеп бар: бірі – өз көзқарасын, сезімін білдіруге деген қажеттілік, екіншісі – өз ойын өзгелермен бөлісуге деген тілек. Ол үшін көп ізденуі, сөйленер сөздің сапасын арттыратын шарттарды, қағидаларды терең білуі тиіс. Көпшілік алдындағы сөзді жоспарлау қарым-қатынастың əр түрлі жағдайына (мекемеде, көшеде, сахнада), тыңдарманмен қатынастың сипатына (ресми, бейресми), тыңдармандардың əлеуметтік орнына интеллигенция, жұмысшы, студент, оқушы) немесе олардың жасы, білімі т.б. байланысты түрліше болады. Сөйлеу тілінде тек сөз мазмұнының тереңдігімен ғана емес, интонация, сөз екпіні, ым, дене қимылдары да үлкен қызмет атқарады. Сондықтан тыңдаушыларды жалықтырып алмау үшін дауыс сан құбылып, ал шешен қимылы сөзін толықтыратындай дәрежеде жарасымды болуы керек.
Эльдар Рифатұлы Аляутдинов

Эльдар Рифатұлы Аляутдинов (17.8.1978 т.) — Мәскеудегі Собор мешітінің бас имамы, Мемориал және Собор мешіттерінің имам-хатыбы (жұма намазын өткізетін адам). Каирдегі Әл-Азһар университетінің филология және дін ілімі факультеттерінің түлегі. Мәскеу Мемориал мешітінің имам-хатыбы Шәміл Аляутдиновтың туған інісі. Эльдардың арқасында «Muslim Media Press» және «Новый Свет» деген баспалардан көптеген кітаптар пайда болды. 2001 ж. Әл-Азһар университетінің филология және дін ілімі факультеттерінің бакалаврын үздікпен бітірген. 2001—2003 жж. сол мекемеде және сол салада магистратураны оқып шыққан. 2003 жылы оқуын бітіргеннен кейін шейх мүфти Равиль Гайнутдиннің шақыруы бойынша, Мәскеу Собор мешітінің бас имам-хатыбы болып тағайындалды. Еңбектері * «Пятничные проповеди» * «Таджвид», 2008 ж. * «Познай себя. Найди Бога. Заслужи вечность», 2011 ж. * «Таджвид. Правила чтения Корана», 2011 ж. * «Жизнь, мы и духовные истины», 2013 ж. * «Знай. Веруй. Чти», 2013 ж. * «Лучшие из лучших», 2013 ж. Дереккөздер
Мысықтар (мюзикл)

Мысықтар (мюзикл) – Э. Ллойд Веббер жазған әлемдегі ең атақты да танымал музыкалық шығарма болып келеді. Бұл көрме америка ақыны Томас С. Эллиоттың «Қарт опоссум жазған мысықтар туралы танымал ғылым» шығармасына негізделіп жазылған. Спектальдің алғаш қойылымы Жаңа Лондон Театрының 1981 жылдың 11 мамырында өткізілген, ал 1982 жылдың 7 қазанында бұл көрме әлемге әйгілі Бродвейде қойылды. Алғашқы қойылымнан кейін бұл мюзикл кеңінен танылып, Лондонның бірқатар сахналарында үздіксіз көрсетілді. Бұл -ағылшын театрларындағы ең ұзақ қойылған пьеса. Ұлыбритания еліндегі соңғы қойылым 2002 жылдың 11 мамырында өтті. 21 жыл ішінде Ұлыбритания жерінде мюзикл 8949 рет сахналанды. Танымал «Мысықтар» («Cats») мюзиклі әлемнің бірқатар елдеріне таралды. Америка Құрама Штаттарында мюзикл алғашқы рет 1982 жылдың 7 қазанында қойылды. Мюзикл АҚШ сахналарынан 18 жыл бойы түскен жоқ. Ол табыстылығы мен көрсетілімі жағынан атақты «Кордебалет» мюзиклін басып озды. «Мысықтар» мюзиклінің танымалдылығы саябырсыған сәтте оны репертуардан алып тастау туралы шешім қабылданды. Алайда, 2000 жылы 25 шілдеде мюзиклдің соңғы қойылымы болады деген хабар мюзиклге деген жаңа ықыласын лебін әкелді. Сол сәтте мюзикл продюсерлері қойылым ғұмырын 10 аптаға ұзартты. Соңғы 7485-қойылым 2000 жылдың 10 қыркүйекте көрсетілді. Америка сахнасындағы 18 жыл үздіксіз көрсетілген мюзикл 400 миллионнан АҚШ долларынан астам табыс тапты. Нью-Йорк қаласында мюзиклге арнап Winter Garden бродвей театры тұрғызылды. Мұндай театрлар Лондон, Гамбург, Токио, Антверпен, Будапешт қалаларында орналасқан. Қазақ жерінде әйгілі «Мысықтар» мюзиклін Темірбек Жүргенов атындағы Қазақ ұлттық өнер академиясының шығармашылық ұжымы қойды. 2006 жылдың 25 ақпанында мюзиклдің тұсау кесері Ақтөбе қаласында өтті. Cілтеме [http://www.catsthemusical.com/ Lloyd Weber's cat's musical official website]
WebMoney

WebMoney немесе WebMoney Transfer (айтылуы "Вебма́ни") - электрондық төлем жүйесі. 2012 жылдың соңғы деректеріне қарағанда, 20 000 000 аккаунтқа қызмет көрсетеді. Жүйеде адамдардың жеке электрондық ақшалары айналуда. Ресми сайтында "дүние жүзілік төлем жүйесі" болып аталған. Бұл жүйенің негізгі администраторы және иесі -Лондонда тіркелген WM Transfer Ltd. компаниясы. Техника сервистары және негізгі базасы Ресейде орналасқан. Электрондық валютаның бірнеше түрі бар. Олардың ең көп таралғандары: WMR — Орыс рублі WME — Еуро WMZ — Америка доллары WMB — Беларусь ақшасы WMG — 1 грамм алтын, т.б. Әрбір валюталық ақша опреацияларына әр-түрлі компаниялар жауап береді. Мысалға: WMR-операцияларына ЖШҚ «ВМР», Ресей. WME-операцияларына Netec Financial ltd.компаниясы, Швейцария. WMZ-операцияларына Amstar Holdings Limited компаниясы, Ирландия. WMB-операцияларына жауапты - ОАО «Технобанк», Беларусь. WMG-операцияларына жауапты - WM Metals FZE, Біріккен Араб Әмірліктері Бұл жүйе 1998 жылдан бері келе жатыр.
Қыз ұзату

Қыз ұзату- ертеден келе жатқан екі елдің арасындағы байланыс болар ер адам мен әйел адамның ағайын мен халықтың алдында бата алып, отау құруға бастау болар салт-дәстүр. Қыз ұзату дәстүрі осы сөйлеммен шектелмейді. Қыз баланы болашақ жарына аттандыру үшін, бірнеше міндеттелген делік ұғымдар мен сатыдан тұрады. Атап өтсек: * Қалың мал – қыз баланы «ақысына беру» құны; * Қыз танысу: қыз баланың туыстарынан, әдетте жеңгесі немесе жақын туысы, қыз аттанып отырғалы елдің жағдайы мен тұрмыс-тіршілігін көріп, таныс болады. Бұл – қызды ұзатар алдында болады. * Той малы – күйеу бала жақтан келгендер алып келетін, келешек отау тігу тойында сойылатын мал. Оған қоса бағалы мата секілді қосымша сыйлықтар беріледі. * Сүтақы кәдес і- қыздың анасынан арналып берілетін ерекше сый-тарту. Мұсылман қауымына ер мен әйелдің жақындасу шегі некемен басталады деп есептеледі. Қыз баланы аттындыра отырып, қыз елінде молда екі жастың некесін қияды. Құрсағында болғанда асыға күтіп, дүниеге келгелі көзінің қарашығында қорғаған әр анаға қай баласын болмасын жат елге, жат жерге жіберу бауыр етін қажамай қоймас. Сәукеле таққан, қияр-қимас қарасымен алаңдап тұрған, жүрегінде жас сәби қыз баланы анасы қоштасу әнімен - сыңсумен шығарып салады. Ұзатылған қыз баланың тұрмыс-тіршілігіне керекті көрпе-төсек пен киім-кешектерін, кілем және әшекей бұйымдарын, т.б. жасап, өзімен бірге аттандырып жіберу қыздың ата-анасының міндет делік ісі болатын. Қазақтың салты-дәстүрі мұсылмандық өмір әдемілігін сипаттайды. Соған орай әр заттың өз орнымен болғаны қазақтың мықтылығы мен үлгілі жарқын болшақты қамтамасыз ететіндей. Дереккөздер
Липтон

Липтон — дүние жүзіндегі ең ірі шәй сауда маркасы болып саналады. Ол құрғақ жапырақ түрінде және салқын сусын түрінде де кездеседі. Қазіргі таңдағы «Lipton» сауда маркасы Unilever компаниясының меншігі болып саналады. Lipton компаниясы 19-ғасырдың соңына таман Шотландиядағы Глазго қаласында Томас Липтонмен құрылған болатын. Кешірек, компания өрге өрлеп, Глазгода алғашқы дукендер жүйесі пайда болады. Бір қаламен ғанамен шектелмей, дүкендер бүкіл Шотландияға, кейінірек бүкіл Ұлыбританияда да ашыла басталды. «Плантациядан тәкелей шынаяққа» деген лозунгты пайдаланған Лимптон компаниясы, әркімге жоғарғы сапалы, танымал да арзан сусын жасағысы келді. Алғашқы кезеңде, Lipton шәйі Том Салливан ойлап тапқан бір рет пайдаланылатын шағын қалташаларда сатылатын еді. Әр қайнатылған шәйдің судың сапасына байланысты екенін түсінген Томас Липтон шәйдің әр өңірге байланысты бірнеше түрлерін өңдіруге кіріседі. Сол себептен, шәй өндіретін мамандарға әр өңірдің су сынақтары қажет болды. Липтонның бизнесы кейінірек «Unilever» халық тұтыну компаниясымен шағын келісімдер арқылы сатып алына басталды. Алдымен 1938 жылы АҚШ пен Канада мемлекеттеріндегі компаниялар сатып алынса, 1972 жылы қалған бөлігі иемделді. 1991 жылы, «Unilever» PepsiCo кәсіпорнымен бірлесе отырып, Солтүстік Америкадағы маркетингтік компания құру мақсатында Pepsi Lipton Partnership ұйымын құрады. Осы сәттен бастап, салқындатылған және бөтелкелі шәй түрлері өндіріле басталды. Пайдалы бірігудің нәтижесінде, олар америкалық емес көптеген рыноктарға жол ашпақ болып, екінші Pepsi-Lipton International (PLI) атты компанияға айналады. 2007 жылдың қыркүйек айында, компанияның үлкейуімен Еуропаның рыноктарына да көше бастады. Түрлері * Lipton Yellow Label ( 1890 жылдан бастап) — 150 мемлекетте сатылады * Lipton Ice Tea (с 1972) — PepsiCoмен бірлесе отырып жасалынған жоба, 60 мемлекетте сатылады Қосымша ақпарат Дүние жүзілік «Lipton» шәйінің қолданысы жылына 4,5 млрд литрді құрайды Дүние жүзі бойынша күніне 205 млн «Lipton» шынаяғы ішіледі. Британдық арғы тегіне қарамастан, Lipton (Yellow Label) қара шәйі Ұлыбританияда сатылмайды. Сілтемелер * [http://www.lipton.com/ www.lipton.com — «Lipton» ресми сайты] * [http://www.lipton.ru/ www.lipton.ru — «Lipton» Ресейлік сайты] * [http://brandnews.ua/index.php?cmdhistory_brand_news&langru&brandLipton&id41 Lipton брэндының тарихы] * [http://tragemata.com/news/tomas-lipton-i-ego-chaj.html#more-5332 Томас Липтон және оның шәйі]
Стефен Синатра

Стефен Синатра (1946 жылы дүниеге келген) интегративтық медицина саласында сертификатталған кардиолог (жүрек ауруының дәрігері), диетолог, және қартаюды баяндату маманы; биоэнергетикалық психотерапевт. Холестерин және коэнзим Q10 тақырыптарына жазған мақалалары бірнеше ғылыми журналдарда бастырылған. «Жерге тұйықтау» секілді оның басқа да зерттеу салалары қазіргі уақытта даулы тақыраптар болып танылады. «Sunday Morning News (Жексенбілік Жаңалықтар)», “America’s Doctor Dr. Mehmet Oz (Америка докторы)» немесе “Body & Soul (Дене және Рух)" сияқты бағдарламаларға қатысып, теледидарға шыққан. Онымен қоса, ол ай сайын бастырылатын «Heart, Health & Nutrition (Жүрек, Денсаулық және Қоректену)» ақпараттық бюллетенінің авторы және Heart MD институтының негізін қалаушы.
Фауджа Сингх

Фауджа Сингх (ағыл. Fauja Singh, 1 сәуір 1911 жыл, Үндістан) — әлемнің ең егде марафоншысы; әлем рекордтарының иегері: 90 жастан үлкендер арасында – 5:40.01, және 100 жастан үлкендер арасында – 8:25.17. Пенджабтағы Джалагдхар аймағында Баес Пинд елді-мекенінде дүниеге келген. Ұзақ уақыт бойы егіншілікпен айналысқан. 1990 жылдардың ортасынан бастап Лондондағы Илфорд ауданының тұрғыны. 2000 жылы алғаш рет Лондондық марафонда қатысқан; сол кезден бері дүркін- дүркін ұқсас шараларға қатысып келеді. 2003 жылы Торонтода өткен марафон кезінде өзінің жас санатында әлемдік рекорд қойған – 5 сағас 40 минут. 2001 жылы марафонды толықтай жүгіріп өткен ең егде (100 жас) марафоншы ретінде Гиннестің рекордтар кітабына енгізілген. Оның тіркелген уақыты 8 сағат 25 минут 17 секунд, алайда 16 минуты топтасып жүгірумен кеткенін ескерсек, оның уақыты 8 сағат 11 минут 06 секунд болады. 2012 жылдың 30 қыркүйегінде Surrey International World Music Marathon (Surrey халықаралық Әлем Әуені марафоны; Британдақ Колумбия, Канада) 5 км-лік жүгірісіне қатысқан.
Windows 8

Microsoft корпорациясы тұтынушыларға қолжетімді болатын Windows-8 операциялық жүйесінің соңғы нұсқасын ұсынды. Ол бүгіннен бастап, әлемнің 140 елінде сатылымға түседі. Жаңа операциялық жүйе әлемнің 37 тіліне аударылған. Microsoft компаниясы Windows-8-дің арқасында жоғарғы технология нарығындағы Apple және Google компанияларының өнімдерімен бәсекеге түспек. Соңғы нұсқа орнатылған компьютерлердегі барлық операцияларды енді саусақпен басып жасауға болады. Алдағы уақытта Microsoft компаниясы тағы да жаңа гаджет тер шығармақ. Сондай-ақ, келешекте ұялы телефон жасап шығаруды жоспарлап отыр. www.khabar.kz Басты беті. Негізінен бұл бет — Бастау (Пуск) болып табылады. Өзіңізге қажетті, көп қолданылатын бағдарламалардың, әуендердің, видеоклиптердің, т. б. файлдардың сілтемесін қоюға болады. Басты бетте мынадай қызықты, қажетті Майкрософт компаниясының бағдарламалары бар: 1) Карта — бүкіл жер шарының картасы, сызбасы, қала, мемлекет, көше, аудандарын, т. б. анық көруге болады. Соның ішінде ҚР, Алматы, т. б. қалалар да бар. Тіпті өзіңіздің қайда екеніңізді көруге болады. 2) People қызметі немесе почта жәшігі — мында өзіңіздің почта жәшіктеріңізді қосып, достарыңызбен еркін араласуға болады. Бірақ, мында тек Майкрософт аккаунттары, Фейсбук қызметтері ғана бар. ВКонтакте, Майл.ру, Nur.kz аккаунттері қосылмайтындығы өкінішті.
Робин Шарма

Робин Шарма ( eng. Robin Sharma) — канадалық жазушы, Солтүстік Америкадағы ең танымал уәждеме (мотивация) біру, көшбасшы және жеке тұлғаның даму жөнінде кеңес беру жағынан жетік маманы. Өмірбаяны 1965 жылы Жаңа Шотландияда дүниеге келді. Робан Шарма "құқық докторы"дәрежесіне ие болып, біраз жыл адвокат болып жұмыс жасады. Кейіннен бұл қызметтің өзіне ұнамайтыны сезінгендей кітап жазуды бастады. Батыстың технологиялары мен шығыстың даналығын қолдана отырып жеке тұлғаның өзін-өзі көтеру мен жұмысқа қабілеттілігін арттыруға, адамның жаны мен тәнінің дамуна өзіндік көмегі мен әсерісін беруге тырысты. Ол әрі спортшы: триатлоном мен таэквондо айналысады, шаңғы тепкенді ұнатады. Оған қоса қазіргі таңда жердің түпкір-түпкірінен семинарлар мен дәріс оқу шаралары қарқынды түрде жүргізуде. Робин Шарма - «CBC» мен «CBS» радио- және телекөрсетілімдердің тұрақты қатысушысы. Оның сөз сөйлеулері көптеген әйгілі баспа орталықытарында басылымға шығарылған, мысалы, «USA Today», «National Post» және «The Globe and mail». Кедей отбасылар және жетім балаларға көмек көрсету ұйымдарының белсенді мүшесі. Еңбектері Робин Шарманы әлемгі даңқын шарқ еткізген оның еңбегі `Феррариін сатқан тақуа` ("Монах который продал свой феррари"). Кітапта Джулиана Мэнтла атты кейіпкердің рухани құлдырауы мен адвокаттық қызметі мен бүкіл байлығынан бас тартып, жарқын және рухани таза,жеңіл әрі гармониялы ғұмыр кешу жолындағы оның жетістігін айтады. Кейіпкер ұзақ жолында өзіне ашқан ерекше және ғажап делік әлемнің сырымен өзінің досымен бөлісі мен сұхбаттасу кейпінде айтылады. 18-ден аса елде сатылып, 5 миллион данасы сатылымда болды. Жазушының басқа да кітаптары: `Отбасы даналығы жайында сабақтар`("Уроки семейной мудрости") "Жетістікке апарар жол: 101 сабақ" ("Путь к успеху: 101 урок счастливой жизни") "Лауазымсыз көшбасшы" ("Лидер, у которого не было титулов") "Сен өлгенде, кім жылайды?"("Кто заплачет, когда ты умрешь?" ) "Өз тағдырыңды тап" ("Найди свою судьбу") "Әр күндік шабыт" ("Вдохновение на каждый день") "Ұлыққа бастар жол" ("Путь к величию") "Тақуа, Сервингист және Басшы"(«Святой, Серфингист и Директор») және т.б.
Шахтёр (стадион, Қарағанды)

«Шахтер» - Қарағанды қаласыңда орналасқан стадион. 1958 жылы салынған. Алғашқы аумағы 2,6 гектар болған, бірақ келе-келе оған жапсарлас бірнеше құрылыс нысандары салынып, алаңқайлар қосылды. Бүгінгі күнде қаланың бас спорттық аренасының аумағы 14 гектарға дейін жетті. Бұл жерде халайық футболмен ғана емес, жеңіл атлетика, бокс, пауэрлифтинг, бодибилдинг, конькимен жүгіру, городки, хоккей, үлкен және үстел теннисі, баскетбол, волейбол, ауыр атлетика, велоспорт, туризм, полиатлон, президенттік көрсайыс және мини-футбол сынды спорт түрлерімен айналыса алады. Қазақстан Футбол федерациясының деректері бойынша, «Шахтер» орталық стадионы Республикадағы адам ең көп келетін спорттық нысан. «Шахтер» стадионы көрермендер саны бойынша 29.10.2011 рекорд жасады. Стадионға 18900 жанкүйер келген болатын. Тарихы Ең алғашқы ойын 1958 жылы 12 тамызда өткізілді, «Шахтер» командасы ҚХР-ден келген «Чан-Чунь» командасына қарсы ойнады. 60-70-ші жылдары «Шахтер» стадионында Польша, Мексика, Лаос, Корея командаларының қатысуымен өткен Халықаралық ойындар өтті. Облыс басшылығы «Шахтер» стадионының әлемдік талаптарға сай болуы үшін қолдан келген мүмкіндіктің бәрін жасап жатыр. Осы мақсатта 2001 жылы стадионда қайта қалпына келтіру жұмыстары жүргізілді, ал 2005 жылы қосалқы алаңға жасанды көгал төселіп, негізгі аренаның трибунасындағы, ағаш сәкілердің орнына пластикалық жайлы орындықтар қойылды. 2006 жылы стадион базасын жетілдіру жұмыстары жалғасын тапты: жарықтандыру жаңартылды, ойыншылар шешінетін жерлер толығымен жөндеуден өтті, басқа да көптеген жұмыстар істелді. Осының бәрі «Шахтер» стадионының Еурокубоктар аясындағы халықаралық матчтарды өткізу үшін УЕФА лицензиясын алуына мүмкіндік берді. Структура * Таңбаланған тізім элементі * Орталық арена: футбол алаңы, жеңіл атлетика секторы және жүгіретін жол, 19500 орындық трибуна * Жасанды газонды қосымша алаң * Ашық волейбол алаңы * Теннис корттары * Үстел теннисі ойнауға арналған зал * Киім шешетін бөлме * Допингке тексеру кабинеті * Төрешілерге арналған киім шешетін бөлме * Медициналық бақылау кабинеті * Жеңіл атлетика, бокс, пауэрлифтинг, бодибилдинг, конькимен жүгіру, городки, хоккей, баскетбол, волейбол, ауыр атлетика, велоспортпен айналасуға арналған алаңдар.
Тим Кук

Ти́моти «Тим» Д. Кук (; туған күні 1 қараша 1960) — "Apple" компаниясының бас директоры, алғашқы рет компанияға 1998 жылы келді. Стива Джобстың өз еркімен қызметінен босануына байланысты 2011 жылы 24 тамызда бас директор болып тағайындалды. Ашық гей. Биография Тим Алабама штатының Робертсдейл қаласында балалық шағын өткізді. Әкесі верфьте жұмыс істеді, ал шешесі үй шаруасындағы әйел болды. Оның мансабы "IBM" компаниясында басталды, ол жерде 12 жыл бойы қызмет көрсетті. Артынша, ол 6 ай бойы Compaq компаниясында корпоративті ақпараттар вице-президенті болып жұмыс істеді. Сонымен қатар, Кук "Nike" компаниясының директорлар кеңесінің мүшесі болып табылады. 2007 жылы бас операциялық директор қызметіне тағайындалды. 2011 жылы қантарда "Apple" компаниясының директорлар кеңесінің мүшелері Тим Кукты бас директордың міндетін атқарушы қызметіне тағайындады. Бұл шешімнің себебі Стив Джобстың медициналық демалысқа кетуі еді. Стива Джобстың өз еркімен қызметінен босануына байланысты 2011 жылы 24 тамызда бас директор болып тағайындалды. Сол жылы оның жылдық айлығы мен басқарушының сыйлық ақысын қосқандағы жалақысы $380 млн. болды. Осыған қоса, Кук жалпы құны $442 млнға тең компания акцияларының иегері. Тұлға Тим Кук фитнес-энтузиаст және туристік сапарларға шыққанды ұнатады. Күн сайын жүгіріп өту үшін ерте тұрады. 2010 жылғы Орберн Университеттегі сөзінде жұмыс орын мен өмірлік жол таңдаудағы интуицияның маңыздылығы туралы жазған болатын. Дереккөздер
The Huffington Post

Хаффингтон Пост — Арианна Хаффингтон, Кеннет Лерер, Эндрю Брейтбарт және Джона Перетти құрған америкалық онлайн-БАҚ, агрегатор және блог. Сайтта авторлық немесе көшірілген саясат, бизнес, көңіл көтеру, технология, мәдениет және басқа да салалардың жаңалықтары жарияланады. «Хаффингтон Пост» 2005 жылдың 9 мамырында Drudge Report-тың баламасы ретінде іске қосылды. 2011 жылдың 7 ақпанында AOL компаниясымен 315 миллион АҚШ долларына сатып аланды. Арианна Хаффингтон бас редактор болып қала берді. Хаффингтон Пост 2012 жылы Пулитцер сыйлығын алды.
Әмбар бибі

Әмбар бибі, Анвар бибі, Әнуар бибі - Қарабура әулиенің қызы, Сүлеймен Бақырғанидың жұбайы. Әмбар бибі өте сұлу, әрі ақылды, көріпкел әулие болғанға ұқсайды. Әмбар бибінің өмірі жайлы жазылған жеке деректер жоқ. Әмбар бибінің алғашқы өмір серігі - Хакім Ата Сүлеймен Бақырғани болады. Хакім Ата мен Әмбар бибіден үш ұл дүниеге келеді. Үлкенінің аты Мухаммед Қожа, ортаншысы Асқар Қожа, кенжесі Хубби Қожа. Хакім Ата үлкен екі ұлы - Мухамед Қожа мен Асқар Қожаны өзінің отаны Хорезмдегі атақты ұлама Жарулладан дәріс алуға жөнелтеді. Кішкене ұлы Хубби Қожаны өзінің қасында Бақырған қыстағында алып қалады.. ...Күндердің күнінде Зеңгі Ата сүйікті ұстазы Хакім Атаның дүниеден өткенін естіп, Ташкенттен Хорезмге барып ұстазының қабіріне зиярат еткеннен кейін Әмбар бибіге саушы жібереді. Әмбар бибі мен Хакім Ата некесінен кейін басқа некеде болуды қаламаймын деп жауап береді. Осы кезде Әмбар бибінің мойны қисайып қалады. Содан кейін Зеңгі Баба Хакім Атаның "Менен де қара адаммен өмір қосасың" деп кереметі арқылы білдірген сөзін, саушы арқылы Әмбар бибінің есіне салады. Хакім Атаның кереметін Зеңгі Атананың да білетіндігін сезген Әмбар бибі Зеңгіге тұрмысқа шығуға келісім береді. Әмбардің мойны қалпына келеді. Деректерде Тараздағы Айша бибі де Әмбар бибінің қызы екен дейді. Зеңгі Ата мен Әмбар бибінің некелесуі жайлы "Хакім Ата" кітабында көптеген рубаяттар айтылған. Зеңгі Ата 1258 жылы өмірден өтеді. Ташкентке жақын жердегі Зеңгі Ата қыстағына жерленеді. Әмбар бибінің қабірі де осы жерде. Дереккөздер
Жаулыбай қарауыл

Жаулыбай Қарауыл - дұрысы Қарауыл-Жаулыбай. Арғын ішінде "Жеті Момын" атасына кіреді. Ұрпақтары негізінен қазіргі Айыртау, Зеренді аудандарында тұрады. Шежіре бойынша: Қарақай одан, Қарауыл одан, Миқы би одан, Амандық батыр одан, Мәшек би, Мәшектен үш ұл, Ақкісі, Қарт, Бөлекей, Қарттан Жаулыбай, Жолдыбай. Дереккөздер
Бегім Ана

Бегім Ана - Қарабура әулиенің қызы, Салжұқ мемлекетінің ханы Санжар сұлтанның әйелі. 11-ғасырдың тұсында Мәлік шахтың патшалық құрған Салжұқтар елі әбден кемеліне келген екен. Мәлік шах өлгеннен соң таққа оның баласы Санжар отырады. Санжар астанасын Хорасаннан көшіріп, Сыр бойындағы Жанкентке орналастырады да, бұл шаһарды мықты бекініске айналдырады. Ол аң аулап, сейіл құрғанды ұнатады екен. Сөйтіп жүріп Созақ маңайында өмір сүрген Қарабура әулиенің қызы Бегімге үйленеді. Бегім жаратылысынан көркіне ақылы сай, парасаты мол қыз болыпты. Санжарды да табындырған осындай сан қырлы қасиеттері болса керек. Санжар аңға шығып бара жатып құлын үйінде қалған қанжарды әкелуге жұмсайды. Қанжарды ұсынғанда Бегім сұлудың аппақ қолын көріп құл есінен айырылып құлап қалады. Кешігу себебін түсіндірген құл "Ханым білегімнен ұстап жібермей қалды" депті. Санжар ақ-қарасын тексермей Бегім сұлудың оң қолын, оң бұрымын кесіп, оң танауын тіледі де, зынданға тастайды. Келесі күні Қарабура әулие қиналып жатқан қызының түсіне кіріп: "Балам, бұлтартпай шыныңды айт. Ақпысың, әлде қарамысың? Ақ болсаң аллам жәрдем беріп жараңды жазар, қара болсаң қарғар, тек турасын айт!" депті. Сонда Бегім жылап тұрып: "Атажан, құдай атымен сіздің алдыңызда ант етемін! Егер, Санжарға қиянат жасасам, тәңірі атсын, өмірімді қысқартсын. Ақпын, ата!" - деп зар еңірейді. Осыдан соң Қарабура Санжардың да түсіне кіріп: "Сен де бір балам едің. Егер менің қызым арам болып, саған қиянат істесе, келесі күні сол қолы, сол бұрымы кесіліп, сол танауы тілінген күйде мүгедек болып қалсын! Егер, керісінше болса, қызымның ақ пен қарасын тексермей жаза қолданғанда бір ауыз әділ сөзін айтпаған сенің шаһарыңды тірі адам қалдырмай жылан жұтсын!" деп қарғап батасын береді. Келесі күні таң ата хан зынданға адам жібереді. Жіберген адамы барса, Бегім баяғы сау қалпында отыр екен дейді. Содан бастап ханды үрей билейді. Кеш болады. Хан кеңесшілерімен отырғанда іңір уақытысында аспаннан бір мес шаһардың ортасына түсіп жарылады. Местің іші толы жылан екен. Жылан тысқа тірі жанды шығармай, шағып өлтіреді. Сонымен жайнап тұрған Жанкент шаһары Санжар сияқты қатыгез ханның кесірінен қас пен көздің арасында опат болады. Ал, Бегім сұлу болса өз әкесі Қарабура әулиенің көмегімен Бегім Ана белгісін салдырып: "Мұнан былай еркекті көрмеймін" деп, қалған жұмбақ ғұмырын сол мұнараның ішінде өткізген. Ата-бабасының қасиеті дарып, кейін Бегім Ана әулие атанады. 13-ғасырда салынған Бегім Ана кесенесі қазір Қазалы ауданының жерінде тұр. Дереккөздер
Қазақ Интернеті қоғамдық бірлестігі

«Қазақ Интернеті» қоғамдық бірлестігі (ары қарай ҚБ) 2005 жылы 22 маусымда ашылған. Негізгі мақсаты қазақтілді Интернет-кеңістік қалыптастыру болып табылады. ҚБ басшысы Серікқазы Көкенайұлы Кәкібаланов. 2006 жылы ана тіліміздегі алғашқы интернет-басылымдардың бірі «Қазақ» интернет-газеті (www.qazaq.kz), тұңғыш қазақша пошталық сервер мен іздеу жүйесін ашып іске қосты. ҚБ ашылғаннан бері оның мүшелері тарапынан ана тіліміздегі ғаламторды дамыту мақсатында 100-ден астам сайт жасалды.
АҚШ-тың Республикалық партиясы

АҚШ-тың Республикалық партиясы - американ монополистік капиталының негізгі екі саяси партиясының бірі. 1854 ж. буржуазия өкілдері құрды. Империализм дәуірі басталғаннан бері ірі монополиялардың мүддесін қорғай отырып, агрессияшыл саясат жүргізіп келеді. Партияның құрылымы сайлау тартысы мен парламенттік күреске бейімделген. АҚШ-тың Республикалық партиясы съездер өткізіп, президенттікке және вице-президентікке кандидаттар ұсынады. Съездер аралығындағы жұмысты төраға бастаған Ұлттық комитет жүргізеді. Партияның тұрақты мүшелері жоқ. Өздерін Республикалық партияның қатарындамыз деген сайлаушылар түгел партия мүшелерінің тізіміне жазыла береді. Монополистік капиталдың қол шоқпары болып табылатын босстар (саяси ала аяқтар) партияның қызметінде маңызды роль атқарады. Партия басшылығы өзінің саясатын сайлау алдындағы бағдарламада жариялайды. АҚШ-тың Республикалық партиясы аса ірі монополистік топтармен тығыз байланысты; олар партияны қаражат жағынан асырап-сақтап, оның саясатын белгілеп беріп отырады. Дереккөздер
II Александр (Ресей)

Александр II Николаевич (17 сәуір 1818, Мәскеу – 1 наурыз 1881, Санкт-Петербург ) – Романовтар әулетінен шыққан Ресей патшасы, император, Польша әмірі және Финляндияның ұлы кінязі (1855-1881), Николай І-нің үлкен ұлы. Алғашында ұлы княздің үлкен баласы, кейін 1825 жылдан Николай Павлович пен Александра Фёдоровна патшалық жұбынікі. Ресей тарыхына кең маштабтық реформаларымен танымал. 19 ақпан 1861 жылғы крепостнойлық құқықты тарату манифесті негізінде революцияға дейінгі кезінде тарихта “Азат етуші” эпитетімен танымал. “Народная воля” партиясы ұйымдастырған террорлық акт нәтижесінде мерт болады. Кәмелеттік жасқа толған соң 5 мамыр 1834 жылы (ант берген күні) мұрагер цесаревич әкесінің бұйрығымен патшалықтың мемлекеттік институттар құрамына енгізілді: 1834 жылы Сенат құрамына, 1835 жылы киелі басқарушы Синода құрамына, 1841 жылы Мемлекеттік совет құрамына және 1842 жылы – министрлер комитетіне енгізілді. 1837 жылы Александр ұлкен саяхатқа шығып, Ресейдің Еуропалық бөлініндегі 29 губерниясын, Батыс Сібір мен Кавказ, ал 1838-1839 жылдары Еуропады болып қайтады. Болашақ патшаның әскери қызметі табысты өтеді. 1836 жылы генерал-майор, 1844 жылы генерал атағына жетіп, гвардиялық жаяу әскерді басқарған. 1849 жылдан бастап Александр – әскері оқу мекемесінің бастығы, ал 1846-1848 жылдар аралығында Жасырын крестиандық іс комитетіне төрағалық етеді. 1853-1856 жылғы Қырым соғысы кезінде Петербург губерниясының жариялауымен әскері жағдай негізінде астананың барлық әскерін басқарған. Александр ІІ консерватор болды. Ел ішіндегі саяси, экономикалық және революциялық жағдай, Ресейдің 1853-56 ж. Қырым соғысында жеңілуі алып келді. Салдары ретінде Александр ІІ-ні 60-70 ж. басыбайлылық правоны жоюға, земство, сот, қала, әскер т.б. жөнінде буржуазиялық реформалар жүргізуге мәжбүр етті. 1877-78 ж. "жүз тоқсан үш адам процессінен" кейін Александр ІІ елдегі революциялық қозғалысты тұншықтыра түсті. Сыртқы саясатта Германия империясымен жақындасу бағытын қолдады. Шығыс мәселесімен көбірек шұғылданды. 1877-78 ж. Түркияға қарсы соғыста Ресей жеңіске жетті. Александр ІІ тұсында Солтүстік Кавказ, Орта Азияның едәуір бөлігі Ресейге қосылды, отарлау саясаты күшейді. Александр ІІ народоволецтердің бомбасынан қаза тапты. Дереккөздер
SAT

SAT Reasoning Test (немесе «Scholastic Aptitude Test» және «Scholastic Assessment Test» деп те аталады, сөзбе - сөз аударғанда «Мектептік Бағалау Тесті» деген мағынаны береді.) - бұл тест АҚШ-тың жоғары оқу орнына түсу үшін арналған стандартты тест болып табылады. Бастапқы кездері Educational Testing Service ұйымына тиісілі болғанымен кәзір SAT тесті College Board бейкоммерциялық ұйымы тарапынан дайындалады. Осыған қарамастан Educational Testing Service ұйымы тестің әзірленуіне әлі де қатысады. Бұл тест бірінші рет 1901-ші жылы өткізілді. Сол уақыттан бері атауы мен бағалау жүйесі өзгеріссіз қалды. 2005-ші жылдан бастап 3 сағат 45 мин бойы жүргізіледі. Тестің бағасы АҚШ-тің өзінде 47$, ал басқа мемлекеттерде 75$ құрайды. Тестің нәтижелелері 600 баллдан 2400 аралығында жатыр. Тест негізгі үш бөлімнен тұрады (математика, мәтінді талдау және грамматика) олардың әрбірі 800 балдан. Экзамен 3 бөлімнен тұрады: текстті өңдеу, математика және жазылым. Әр бөлім 200-ден 800 балл-ға дейін бағаланады. Тест 3 сағат 45 минут алғанымен, материалды беру және басқа да мәселелерді бітірумен барлығы 4,5 сағаттай кетеді.
GRE

GRE (ағыл.Graduate Record Examinations) — бұл тесті аспирантура, магистратура сияқты оқу бағдарламаларына түсу үшін АҚШ мемлекетінде және басқада мемлекетінде (Канада және Австралия) тапсыру қажет. Көп жағдайларда тест нәтижелерісіз оқуға түсу өтінішітер қарастырылмайды. Тестің екі түрі бар. Біріншісі жалпы тест (general test), екіншісі мамандырылған тест (subject test): физика, математика, химия, биология, психологиядан. Жалпы тест математикасы мектеп бағдарламасымен шектелген, ал мамандырылған тесті жоғарғы оқу орындарының үшінші- төртінші курс бағдарламасымен салыстыруға болады. Көбінесе жалпы тесті тапсыру көптеген оқу бағдармаларына түсу үшін жеткілікті. Жалпы тесте математикадан басқа ағышын тілі деңгейі тексерілінеді. Сөз қорына үлкен назар аударылады. Тестің жоғарғы баллы— 1600, 800 — математикадан, 800 — ағылшыннан. Ең төменгі өту баллы 50 пайызды құрайды.
GMAT

GMAT - бизнес мектептеріне түсу үшін дайындық денгейін анықтауға арналған стандартты тест. Бұл тесті көптеген беделді жоғарғы оқу орындарына түсу үшін тапсыру керек, көбінесе MBA бағдарламасына. Бүкіл әлем бойынша бекітілген бағасы 250$ құрайды, тест нәтижесі 5 жыл бойы жарамды.
Енисей шығанағы

Енисей шығанағы — Солтүстік мұзды мұхиттың Қара теңізіне Енисей өзенінің құятын шығанағы. Мұхиттың басқа шығанақтарынан айырмашылығы - ол ұзын (ұз. 225 км), әрі тар. Шығанаққа кірер маңындағы ені 150 км-ге жетеді. Суының тереңдігі 5-20 м. Су деңгейінің жарты тәуліктік толысуы 0,4 м. Шығанаққа Енисейден басқа бірнеше кіші өзендер (Үлкен және Кіші Хета, Танаша) құяды. Суы жаз айларында 8-12 C-қа дейін жылиды. Қыркүйек айынан бастап жағалауын мұз басып, маусым айында ғана ериді. Енисей өзені сағасында шығанақ суының тұздылығы 3-10%-ті құрайды. Енисей шығанағының балық және теңіз жануарларын аулауда жергілікті халық үшін елеулі орны бар. Шығанақ Қиыр Солтүстік халықтарын керекті тауарлармен қамтамасыз етеді. Енисей шығанағының шығыс жағалауында Диксон порты орналасқан. Енисей өзенінің ірі порттары - Дудинка және Игарка қалаларына баратын теңіз жолы да осы шығанақ арқылы өтеді.
Бай әке, Кедей әке

Бай Әке, Кедей Әке — ұлты жапон болып келетін амеркандық бизнесмен Роберта Кийосаки мен Шэрон Лектердің кітабы. Кийосакидің пікірінше, адамдар ақшаның жұмыс заңдылықтарын біле тұрмай, өмір бойы финастық жетістіктерге қол жеткізу үшін күреседі. Сюжеті Кітаптың негізіне Роберттің балалық шағында алған ақшаға байланысты екі түрлі тәрбиелік көзқарас жатыр. Бірі — білім министрі болып қызмет еткен өзінің туған әкесі, екіншісі — Майк атты досының бизнесмен әкесі, кейінірек анықталғандай, Гавай аралдарындағы ең бай адамдардың қатарына кірген кісі. Екі тәрбиелік жолдан, екіншісін таңдаған Роберт финанстық табысқа қол жеткізген. 47 жасында ол іскерлік мансабын тастап, ұстаздық жолға көшеді. Оның «Егер бақытты әрі бай болғың келсе, мектепке барма» атты кітабына сәйкес, ендігі оның бизнесі — ұстаздық. « „J.P.Morgan“ компаниясы «Жарлы Әке, Кедей Әке» кітабын миллионерлерге арналған міндетті оқу кітабы деп жариялаған.». Критика * «Жарлы Әке, Кедей Әке» кітабының кітабының критикаға жиі түсу себебі, оның нақты кеңестер бермей, оларды анекдоттық мысалдармен алмастыратыны. Бастық үшін белді сындырмау идеясымен қызыққан кейбір оқырмандар оны қалай іске асыруды білмейтінін түсініп жататын. * Кейбір адамдардың айтуынша, кітапта айтылған кеңестердің сапасы төмен, ал кейде, тіпті зиянды болып келген. Мысалы, Кийосакидің ойынша инвестициялардың әртараптандырылуы дұрыс емес, оның орнына бірнеше сенімді инвестицияларға көңіл бөлген дұрыс. Көпшіліктің ойынша, ол білім алудың маңыздылығын қатты төмендетіп жіберген. * Кітапта көрсетілген Кийосаки жетістіктері кейде асыра айтылған әрі сенімсіз секілді болып көрінеді. Көптеген адамдар «Жарлы әкенің» кім екенін анықтап көргенімен, ешқандай нәтиже жоқ. Гавай аралдарының ең бай адамдарының бірін табу оңай болуы тиіс еді, өйткені, аз халықты бұл штатта ондай адамдар саны аз. Алайда, Кийосакидің Дональд Трамппен бірге жазған «Неге біз сендердің бай болғандарыңызды қалаймыз» кітабында осы отбасының қалауымен отбасының толық аты жөні жасырылғандығы туралы жазылады. Сілтемелер * [http://www.richdad.com/ Роберта Кийосакидің ресми сайты]
ЭЕМ архитектурасы

ЭЕМ архитектурасы - ол ЭЕМ жұмысын бағдарламалық басқаруды және оның негізгі функционалдық түйіндерінің бір-бірімен келіскен әрекетін іске асыратын ЭЕМ құрудың жалпы принципі. Қазіргі уақытта басқару құрылғысының ұйымдастырылуына байланысты электрондық есептеуіш машиналардың (ЭЕМ) архитектурасының екі түрі ажыратылады: # фон Нейман архитектурасы. # Гарвард архитектурасы. Архитектура тарихы және жалпы шолу Компьютер – деректерді құру, сақтау және тасымалдауды автоматтандыруға арналған электрондық құрал. «Архитектура» сөзін ЭЕМ үшін қолданғанда, ол пайдаланушыға қажет компьютер сипаттамаларының жиынтығы деп түсінуге болады. Олар – ЭЕМ-нің негізгі құрылғылары мен блоктары және олардың арасындағы байланыстар құрылымы. ЭЕМ құрудың жалпы принциптері: # ЭЕМ жадының құрылысы # жадыға және сыртқы құрылғыларға жету жолы # компьютер конфигурациясын өзгерту мүмкіндігі # командалар жүйесі # деректер форматы # интерфейсті ұйымдастыру 60-ж. ортасынан бастап есептеуіш машиналарды жасау үшін, аппараттарды және математикалық қамтамасыздандырудың кейбір құралдарын тәуелсіз құрастырудың орнына, аппараттық (hardware) және бағдарламалық (software) құралдардан тұратын жүйе жобалана бастады. Мұнда алдыңғы жоспарға олардың өзара әрекеттестік концепциясы қойылды. Осылай жаңа түсінік – ЭЕМ архитектурасы – пайда болды. ЭЕМ архитектурасы деп сәйкес есептер класстарын шығару үшін ЭЕМ-нің функционалдық мүмкіндіктерін анықтайтын, аппаратты-бағдарламалық құралдар мен олардың сипаттамаларын ұйымдастырудың жалпы принциптерінің жиынтығын айтады. ЭЕМ архитектурасы аппараттық және бағдарламалық құралдар комплексін құру және көптеген факторларға көңіл қоюмен байланысты кең шеңбердегі проблемаларды қамтиды. Осы факторлар ішінде маңыздылары: бағасы, қолдану саласы, функционалдық мүмкіндіктері, пайдалануға ыңғайлылығы, ал архитектураның ең басты компоненттерінің бірі аппараттық құралдар болып табылады. ЭЕМ архитектурасының компоненттерін келесі суреттегі үлгідей көрсетуге болады. Дереккөздер
Таһара

Таһара (, гигиеналық Тазалық) Исламдағы маңызды ұғым. . Аллаһ тағала Құранда айтады: Адам баласы таһарат күінде болмай Құран кәрімде ұстауына тыйым салынған. Сыртқы сілтемелер * [http://www.religiousrules.com/Islampurity00table.htm Laws of Islam concerning ritual purity] * [http://tajweedulquran.com/Taharah.asp Tajweedul Qur'an]
Халықаралық жазушылар күні

Халықаралық жазушылар күні (толық атауы Жазушының халықаралық бейбітшілік күні )&nbsp;— кәсіби мейрам, 3 наурызда тойланады, «төртінші билікті» демократиялық баспаның жағымсыз аспектілеріне қарсы шығуға, жалған жарияланымдардан бас тартуға, қасақана жасалған фальсификациялардан, фактілерді әдейі бұрмалау немесе саяси, топтық және жеке мүдделері үшін оларды арам пиғылмен интерпретациялауға қарсы болуға шақырады. Мейрамның тарихы 1921 жылы ПЕН-клуб құрылды (атауы&nbsp;— аббревиатура, ақындар , очеркшілер және новелла авторлары , романисттер ( сөздерінің бірінші әріптерінен қысқартылып алынған). Бұл үш әріп қалам сөзін құрайды). 1923 жылы Лондонда ПЕН-клубтың бірінші халықаралық конгрессі өтті . 1986 жылдың 12—18 қаңтарында 48-ші халықаралық конгресс өтіп жатты, және конгресске қатысушылар 3 наурызды «Жазушының халықаралық бейбітшілік күні» деп атауға шешім қабылдады. Осы кезде пен-орталықтар жүзден аса мемлекеттерде болған. Қазіргі кезде кейбір елдерде бұл мейрам мәлімделген спектрден кеңейтілген. Ол жай ғана «Жазушылар күні» деп аталады және айрықша көзге түскен әдебиет қайраткерлеріне құрмет көрсетуге себеп болып отыр. Тағы қараңыз * Халықаралық кітап және авторлық құқық күні * Халықаралық балалар кітабы күні * Мәдениет қайраткері күні Дереккөздер * [http://www.rnews.ru/view/ukraine/63093/ RNews.ru] * [http://www.calend.ru/holidays/0/0/446/ Мейрамдар күнтізбесі] * [http://www.internationalpen.org.uk/ Халықаралық ПЕН-клубының сайты]
Күлен би

«Күлен би» өз уақытында халқымыздың ірі тұлғасы ретінде,бойындағы табиғат берген ақыл парасат,шешендік қасиеттің арқасында танылған.Орта жүздің Қоңырат тайпасының Жандар руынан шыққан.Күлен би шамамен 1730-1800 жылдар арасында Сарыарқа-да, Көкшетау өлкесінде туған,кейін Баян ауыл-да көшіп қонып жүрген. (Тілеуке Күлекеұлы 1748-1819) Шал ақын Күлен би- ге арнап өлең жазған,содан үзінді келтіруге болады. Төрт ауылдың бір биі Күлен қозған Қызыл тілде Қоңыратта Күлен озған ( Бес ғасыр жырлайды. „Жазушы“ баспасы 1989 жыл.117 бет ) Өлең жолдардағы „Төрт ауыл“ ол село немесе деревня емес,ру аты.Төрт ауыл,Қозған рулары кәзіргі таңда орта жүзде арғын тайпасындағы ру атаулары.Шал ақынның бұл өлең жолдарына терең үңіліп қарасақ Төрт ауыл, Қозған руларының шыққан тегі Қоңырат тайпасынан екендігін байқауға болады.18-ғасырда хан Уали Қоңырат тайпасы мен Атығай руына қысым жасағаны тарихта белгілі,Атығай руы Арқада қалып қойса,Қоңыраттар хан Уалидің қысымына шыдамай Сыр бойына қоныс аударған,мүнкін сол уақытта Төрт ауыл мен Қозған рулары Қоңыраттардан бөлініп Арқа жұртта қалып арғындарға сіңісіп кеткен болар.Күлен би Абылай ханның жанында Сары арқада беделді уәзірі болып бірнеше жыл қызмет еткен екен,сол уақыттарда ол кісі үйленіп ,бала шағалы болыпты.Ал кейін Абылай ханның ордасы Түркістанға көшірілген кезде Күлен би-дің бала-шағасы белгісіз себебтермен Сары арқада қалып қойады да уақыт келе байланыс узіліп қалады.Күлен би бабамыздың арқада қалып қойған ұрпақтары осы Қозған,Төрт ауыл руларының арасына сіңісіп кеткен болар? дегде болжамдар бар. Кәзіргі таңда Күлен би бабаның Оңтүстік Қазақстандағы ұрпақтары сол Арқада қалып койған Күлен би бабаның ұрпақтарын іздеп тауып кейінгі тағдырлары туралы мәлімет жинақтап,олармен байланыс орнатуды көздеп отыр.Күлен би ағайынды кісілер болған, інісі Түмен би .Түмен би ұрпақтары қазіргі таңда Оңтүстік Қазақстан,Қызылорда,обылыстарында Ақтөбе обылысының Қоңырат елді мекенінде шоғырланған. Қызыл орда обылысында Тумен би атымен аталатын Түменарық деген атау бар. Күлен би жайлы Майлықожа ақынның Жандар руының Қарабала атасы ұрпақтары ас бергенде айтқан өлең жолдары, Жандар Жандар болғанда, Дарыған билік Қараға Қараның ұлы Құдайқұл Мирас болған балаға. Әбдісүгір би өтті Өрнекті болып далаға Айманбет би мен Күлен би Сары би мен Шүрен би Жеті атаға билігі, Үзілмей келді-ау арада.
Дюкан Диетасы

Пьер Дюкан Диеатасы - «Мен арықтай алмаймын» атты француз диетологының кітабы жарыққа шыққан соң әлемде Пьер Дюкан диетасы әйгілі болып, адамдардың көбі артық салмақтан арылу үшін осы диетаны қолданды. Диетаның негізгі қағидасы – көмірсулардың көлемін азайту. Бұл кремль, америкалық астронавттар және Аткинс диеталарна ұқсайды. 1975 жылы Пьер Дюкан ортақ тәжірибенің дәрігері болып Парижде жұмыс істеді, тап сонда ол тұңғыш рет семіздік уақиғасымен соқтығыстырылды. Сол кезде семіздікпен күресу үшін калориясы төмен азық-түлікпен тамақтану дұрыс деп саналды. Пьер Дюкан артық салмақтан арылу үшін басқа тәсіл ойлап тапты.Бұл такмақтану жүйесінен кейін пациенттер жоғалған салмақты қайтарған жоқ. Кейін 20-дан астам ғылыми зерттеулерден кейін өзінің зерттеу нәтижелерін «Я не умею» атты кітабында сипаттады. Пьер Дюканның айтуы бойынша, әрбір адамда дүниеге келгеннен бастап белгілі май жасушаларының саны болады. Оладың саны көп болуына байланысты адамдардың семіру мүмкіндігі өседі. Ал жақсартылған тамақ кезінде бұл жасушалар жылдам бөлінеді. Диетаны ұстанған кезде адам денесінің май көлемі азайады, алайда май жасушаларының саны сол қалпында қалады. Сондықтан, диетадан кейін адамдардың көбі қайтадан салмақ қосады. Оны болдырмау үшін белгілі тамақтану жүйесін ұстану қажет. Пьер Дюкан диетасы келесі сатылардан тұрады. Бірінші саты: Тойтарыс беру Бұл саты кезінде май қыртыстары жоғалады және 3-5 күнге дейін созылады. Бұл сатының созылу уақыты адамның салмағына байланысты; салмағы көп болса, созылу уақыты да көп болады. Бірінші саты кезінде – киллограмға дейін салмақ жоюға болады. Тамақтану жүйесі тек ақуыздардан ғана тұрады. Ақуызға бай тағамдар: ет (әсіресе жылқы еті), балық, жұмыртқа (тек ақ бөлігі ғана, сарыуыз холестеринге ба болып табылады) және майы алынған сүт тағамдары. Тағамдар суда піскені маңызды, және тәулік бойы кез-келген уақытта қагша жегің келсе жей аласын.
Рецензия

Рецензия — журналистика, сонымен қатар ғылыми және көркем өнер сынының (критика) жанры. Рецензия жаңа туынды туралы мағлұмат бере отырып, оның қысқаша талдамасын және бағасын қамтилы. Рецензия біреудің бір шығармасы, мақаласы, т.б. туралы жазылады. Онда сол еңбекке рецензия жазушы адамның өз көзқарасы баяндалады, өз бағасы беріледі, еңбектің жетістігі мен кемшілігі айтылады, кейде оны жетілдіре түсу үшін ұсыныстары жасалынады. Рецензия көлемі аз да, көп те болуы мүмкін. Кейбір рецензиялар әңгіме болып отырған шығарма мен оның авторы аясынан асып түсіп, ғылым мен техниканың, көркем әдебиет пен өнердің, т.б. саланың толып жатқан мәселерін қамтып, жазылуы да мүмкін.Ондай рецензиялар ғылыми-зерттеу жұмысы не көркем шығарма, я көсемсөздің шын биігі дәрежесіне жетуі де ықтимал. Рецензия ең алдымен ғылыми негізде, обьективті түрде, баршаға түсінікті тілде, шығарманы жазған авторға да, шығарманың оқырмандарына да пайда келтірерліктей түрде жазылуы керек. Рецензия және оны жазушы рецензент «тоқсан ауыз сөздің тобықтай түйінін» айта білуі қажет. Дереккөздер
Алып планеталар

, Уран, Сатурн және Юпитер (масштабтары сай емес)]] Алып планеталардың (Юпитер, Сатурн, Уран, Нептун) өлшемдері мен массалары үлкен, ал орташа тығыздығы аз (ең азы - Сатурнда 0.7 г/cm3). Барлық алып планеталардың құрылымдары ұқсас: планетаның ішінде өте күшті гравитацияның нәтижесінде пайда болған онша үлкен емес қатты аумақ болады. Одан кейін сұйық газ тәріздес қабат келеді, ол бірте-бірте атмосфераға ауысады. Алып планеталардың атмосфералары олардың өздерімен бірге пайда болған. Алып планеталарда қатты беткі қабат жоқ. Алып планеталар Күннен өте алыс қашықтықта жатыр. Жыл маусымдарының өзгеруіне қарамай олардағы температура әр уақытта төмен. Күннен алған энергиядан көп энергияны шығаратына байланысты ғалымдар алып планеталардың қойнауындағы заттардың температуралары жоғары болу керек деген ұйғарым жасап отыр. Барлық алып планеталар серіктермен қоршалған. Мысалы, қазіргі таңда Юпитердің 95 серігі бар екені белгілі. Алып планеталар сақиналарымен ерекшеленеді. Олар тек Сатурнда ғана емес, сонымен қатар Юпитерде 1979 жылы, Уранда 1977 жылы және Нептунда 1989 жылы табылды. Барлық алып планеталар өзіне тән әр түрлі сақина жүйелерімен толық қоршалған. 1989 жылы Нептунның үш сақинасы табылды. Оларды «Еркіндік, Теңдік, Бауырластық» деп атады. Юпитердің сақинасы өте орнықты. Нептун сақинасының Юпитер сақинасы мен Уран сақинасынан ерекше өзгешілігі бар. Олар жабық емес сегменттерден тұрады. Алып планеталар өз осінен өте тез айналады (10-17 жер сағаты ішінде бір айналым жасайды) да, нэтижесінде қатты сығылады. Экваторлық және полярлық радиустарының айырымы өте үлкен, мысалы, Юпитерде ол 4400 км-ге тең. Оның үстіне алып планетарлық экваторлық аймақтары полярлық аймақтарына қарағанда тезірек айналады. Барлық алып планеталардың маңында электромагниттік өрістер бар. Өйткені әр планетаның ішінде өткізгіш болып табылатын сұйық және қатты сутегі мен гелийде жүзіп жүрген өте тығыз зат бар. Тағы қараңыз * Жертәріздес планеталар * Ергежейлі планеталар